Translate the text from Welsh to English.



 
Heddiw, mae Llywodraeth y DU wedi cyhoeddi Datganiad Cyllidol wrth i brisiau cynyddol, costau ynni a phwysau ar gyflogau barhau i gael effaith ddifrifol ar aelwydydd, busnesau a gwasanaethau cyhoeddus ar draws y wlad.


Mae’r mesurau a gyhoeddwyd yn Natganiad y Canghellor heddiw yn hollol annheg ac yn methu â thargedu cymorth ystyrlon at yr aelwydydd sydd ei angen fwyaf. Mae Dadansoddi Cyllid Cymru wedi nodi, yng nghyd\-destun Cymru, y bydd bron i 90% o’r buddion yn mynd i aelwydydd yn y 50% uchaf o’r dosbarthiad incwm, gyda 40% yn mynd i aelwydydd yn y 10% uchaf.


Ni chysylltodd Llywodraeth y DU ymlaen llaw â ni i drafod unrhyw rai o’r newidiadau hyn, gan gynnwys newidiadau i feysydd trethu sydd wedi’u datganoli i Gymru. Bydd angen inni ddadansoddi goblygiadau’r rhain.


Wrth i’r DU agosáu at ddirwasgiad, dylai Llywodraeth newydd y DU fod wedi canolbwyntio ar gyfleoedd i fuddsoddi mewn pobl a rhaglenni sy’n rhoi sefydlogrwydd economaidd. Yn hytrach, wrth i werth y bunt ostwng o’i chymharu â doler yr Unol Daleithiau i lefelau na welwyd mewn bron i 40 mlynedd, ychydig iawn o hyder sydd yna yn rheolaeth y llywodraeth newydd hon dros yr economi.


Llywodraeth y DU sydd â’r ysgogiadau ariannol allweddol i wneud gwahaniaeth a dylai fod wedi manteisio ar y cyfle i dargedu cymorth yn fwy. Drwy gael gwared ar y cap ar fudd\-daliadau a’r cyfyngiad dau blentyn, gallai teuluoedd ar draws y DU gyfan fod wedi cael eu cefnogi’n well yn yr argyfwng hwn, gan roi’r dechrau gorau i fywyd i blant. Yn hytrach, mae’r Canghellor yn credu ei bod yn briodol bygwth pobl â sancsiynau i’w budd\-daliadau am beidio â gwneud ail swydd ran\-amser ar yr isafswm cyflog. Dylai Llywodraeth y DU hefyd fod wedi cymryd camau allweddol eraill a fyddai wedi cael effaith gadarnhaol, megis cynyddu cyfraddau’r Lwfans Tai Lleol a chynyddu cyllid ar gyfer Taliadau Disgresiwn at Gostau Tai.


Yn ei ddatganiad, mae’r Canghellor wedi dewis diogelu elw helaeth cwmnïau ynni mawr, sy’n elw heb ei ennill, a thorri trethi i’r rhai sy’n ennill yr incwm mwyaf, ar draul aelwydydd incwm is. Yr aelwydydd incwm is hynny fydd nawr yn gorfod ysgwyddo effaith lefelau benthyca uwch gan y llywodraeth am flynyddoedd i ddod. Mae hyn yn hollol annheg.


Collodd Llywodraeth y DU gyfle heddiw i amlinellu gweledigaeth gynhwysfawr ar gyfer buddsoddi er mwyn hybu twf economaidd, diogelu ein ffynonellau ynni yn well at y dyfodol a mynd i’r afael â’r argyfwng hinsawdd. Methodd y datganiad â darparu’r ysgogiad cyfalaf sydd ei angen i gefnogi buddsoddi mewn ynni gwyrdd a datgarboneiddio.


Gwrthododd y Canghellor adael i’r Swyddfa Cyfrifoldeb Cyllidebol ddarparu rhagolwg ariannol cyn y datganiad heddiw. Mae’r rhagolygon hyn yn cynnig arwydd hanfodol o sefyllfa ariannol y DU, ac mae peidio â gadael iddynt gael eu cyhoeddi yn anghyfrifol. Yn absenoldeb hynny, ar sail gwaith gan y Sefydliad Astudiaethau Cyllid a rhagolygon annibynnol newydd a gyhoeddwyd gan Drysorlys Ei Fawrhydi, mae gwerth cyllideb Llywodraeth Cymru dros y setliad 3 blynedd presennol hyd at £4bn yn llai mewn termau real na’r disgwyl pan wnaed y setliad hwnnw.


Nid yw’r datganiad hwn wedi gwneud unrhyw beth i leddfu’r pwysau ar ein Cyllideb, nac i liniaru pwysau cyffredinol chwyddiant a chyflogau ar wasanaethau cyhoeddus hanfodol. Rydym yn debygol o orfod wynebu dewisiadau hynod o anodd wrth inni ddechrau llunio ein cyllideb sydd ar ddod.


Byddaf yn gwneud datganiad llafar yn y Senedd yr wythnos nesaf i roi rhagor o fanylion am oblygiadau’r datganiad heddiw i Gymru.







Translation:


 
The UK Government has today published a Fiscal Statement against a backdrop of rising prices, energy costs and wage pressures that are severely impacting households, businesses and public services across the country.


The measures announced in the Chancellor’s Statement today are deeply unfair and fail to target meaningful support for the most vulnerable households. Wales Fiscal Analysis has noted that, in Wales, nearly 90% of the gains will go to households in the top 50% of the income distribution, with 40% going to households in the top 10%.


We have had no prior engagement from the UK Government on any of these changes, including to areas of taxation which are devolved in Wales. We will need to work through the implications of these.


At a time where the UK is on a brink of a recession, the new UK government should have focused on opportunities to invest in people and programmes that provide economic stability. Instead, with the pound declining against the US dollar to levels not seen in nearly 40 years, there is very little confidence in this new government’s management of the economy.


The UK Government holds the key financial levers to make a difference and it should have taken the opportunity to offer more targeted support. By removing the benefit cap and the two\-child limit, families across the whole of the UK could have been better supported in this crisis, giving children the best start in life. Instead, the Chancellor has seen fit to threaten people with benefit sanctions for not doing a second part\-time, minimum wage job. The UK Government should have also taken other key actions which would have had a positive impact, such as increasing Local Housing Allowance rates and increasing funding for Discretionary Housing Payments.


In his statement, the Chancellor has chosen to protect the excessive and unearned profits of big energy companies and cut taxes for those on the highest incomes at the expense of lower income households, who will now be left to shoulder the impact of higher government borrowing for years to come. This is deeply unfair.


Today was a missed opportunity by the UK Government to set out a comprehensive vision for investment to boost economic growth, improve our energy security for the future and address the climate emergency. The statement failed to provide the capital stimulus required to support investment in green energy and decarbonisation.


The Chancellor refused to let the Office for Budget Responsibility provide an economic forecast ahead of today’s statement. These forecasts are a vital indicator of the health of the UK’s finances, and it is irresponsible not to have allowed their publication. In the absence of that, based on work by the Institute for Fiscal Studies and new independent forecasts published by HM Treasury, the value of the Welsh Government’s budget over the current 3\-year settlement is up to £4bn less in real terms than was expected when that settlement was reached.


This statement has done nothing to alleviate the pressures on our Budget, or to ease general inflationary and pay pressures on vital public services, and we are likely to face extremely difficult choices as we begin to formulate our upcoming budget.


I will be making an oral statement in the Senedd next week where I will set out in more detail the implications of today’s statement for Wales.